Document ID: /roh_data/filtered/fineweb-2-filterrobots_roh.jsonl.gz/44396

«TiM – Tandem en il museum» è ina purschida nuncumplitgada per umans che van gugent ensemen en il museum e che discuteschan gugent davart la cultura. TiM permetta da pudair far quai a moda simpla. En il center stat il barat sin il medem nivel. Il museum daventa er in lieu d'inscunter. E las istorgias che sa sviluppan a chaschun da talas sentupadas vegnan messas online.
Per TiM na dovri betg bler. Sulettamain Voss interess per in museum, il plaschair d'emprender d'enconuscher in auter uman e da passentar in'aventura cun quel.
Tschertgai in(a) guid(a) da TiM en Vossa regiun u tscherni in museum da TiM. Contactai ella/el per e-mail e planisai lura individualmain Vossa visita.
TiM è gratuit. Infurmaziuns davart l'idea chattais Vus era directamain en blers museums.